smcproject/ml-wiki-sentences huggingface dataset:
ജയിൽമോചനത്തിനു ശേഷം വീണ്ടും 10 മാസത്തോളം വീട്ടുതടങ്കലിലായിരുന്നു.
80-ൽ ഇമാം ഖുമൈനിയേയും ഇസ്ലാമിക വിപ്ലവത്തേയും പ്രകീർത്തിച്ചെഴുതിയതിനെത്തുടർ‌ന്ന് സഹോദരി ആമിന സദ്‌ർ ബിൻ‌തുൽ ഹുദായോടൊപ്പം വീണ്ടും അറസ്റ്റ് ചെയ്യപ്പെട്ടു.
ക്രൂരമായ മർ‌ദ്ദനങ്ങൾ‌ക്കു ശേഷം രണ്ടു പേരെയും വധിച്ചാണ് സദ്ദാം ഭരണകൂടം പ്രതികാരം തീർ‌ത്തത്.
അറസ്റ്റിനു ശേഷമുള്ള മൂന്നാം നാൾ നജഫ് പ്രവിശ്യയിലെ സുരക്ഷാ ഉദ്യോഗസ്ഥൻ ബാഖിർ സദ്‌റിന്റെ പിതാവ് മുഹമ്മദ് സാദിഖ് സദ്‌റിനെ വിളിച്ച് വരുത്തി രണ്ടു പേരുടേയും മൃതദേഹം കൈമാറുകയായിരുന്നു.
അമ്പതുകളിൽ ഇറാഖിൽ ശക്തിയാർ‌ജ്ജിച്ചു കൊണ്ടിരുന്ന കമ്മ്യൂണിസ്റ്റ് പ്രസ്ഥാനത്തെ ഇസ്ലാമികമായി വിലയിരുത്തുന്നതിലും വിമർ‌ശിക്കുന്നതിലും ബാഖിർ സദ്‌ർ ഏറെ മുന്നോട്ട് പോയിരുന്നു.
അദ്ദേഹത്തിന്റെ ഫൽസഫതുനാ എന്ന ഗ്രന്ഥം ഇസ്ലാമികപക്ഷത്തു നിന്നുമുള്ള കമ്മ്യൂണിസ്റ്റ് വിമർ‌ശനത്തിൽ ഇന്നും അവലം‌ബിക്കാവുന്ന ഏറ്റവും മികച്ച കൃതിയാണെന്ന് വിലയിരുത്തപ്പെടുന്നു.
രാഷ്ട്രീയ ഇസ്ലാം സ്വപ്നം കാണുന്ന ബദൽ ഇസ്ലാമിക വ്യവസ്ഥയെക്കുറിച്ചുള്ള രൂപരേഖ ആദ്യമായി അവതരിപ്പിക്കപ്പെടുന്നത് ഈ പുസ്തകത്തിലൂടെയാണ്.
സോഷ്യലിസത്തിനും മുതലാളിത്തത്തിനുമെതിരായ ഇസ്ലാമിക വിമർ‌ശനമാണ് അദ്ദേഹത്തിന്റെ ഇഖ്തിസാദുനാ (നമ്മുടെ സമ്പദ്ശാസ്ത്രം) എന്ന ഗ്രന്ഥം.
ഇസ്ലാമിക സാമ്പത്തിക ശാസ്ത്രത്തിലെ ഏറ്റവും ശ്രദ്ധേയമായ ഗ്രന്ഥങ്ങളിലൊന്നായാണ് ഇഖ്തിസാദുനാ പരിഗണിക്കപ്പെടുന്നത് .
രചനകൾ ഇഖ്തിസാദുനാ (നമ്മുടെ സമ്പദ് ശാസ്ത്രം) ഫൽസഫതുനാ (നമ്മുടെ തത്ത്വചിന്ത) അവലം‌ബം ↑ An Islamic Perspective of Political Economy: The Views of (late) Muhammad Baqir al-Sadr http://www.al-islam.org/al-tawhid/politicaleconomy/
വാക്സിൻ ഓട്ടിസം വിവാദം ഇംഗ്ലീഷ് വിലാസം https://ml.wikipedia.org/wiki/Vaccines_and_autism
വാക്സിനുകളും ഓട്ടിസവുമായി പ്രത്യക്ഷമോ പരോക്ഷമോ ആയ ഒരു കാര്യകാരണ ബന്ധവുമില്ല എന്നത് 20ആം നൂറ്റാണ്ടിൽ തന്നെ സ്ഥിരീകരിച്ചിട്ടുള്ളതാണ്.
വാക്സിനുകളിൽ അടങ്ങിയിരിക്കുന്ന ഒരു ഘടകവും ഓട്ടിസത്തിനു കാരണമാകുന്നില്ല എന്നതും ആവർത്തിച്ചു തെളിയിക്കപ്പെട്ടിട്ടുള്ളതാണ്.
വാദങ്ങൾ എം.എം.ആർ വാക്സിനുകൾ കാരണം
1998ൽ ലാൻസെറ്റ് മാസികയിൽ ആൻഡ്രൂ വേക്ക്ഫീൽഡ് എന്ന ഡോക്ടർ ഒരു ലേഖന പ്രസിദ്ധീകരിച്ചതോടെയാണ് ഓട്ടിസം വിവാദം ആരംഭിക്കുന്നത്.
എം.എം.ആർ വാക്സിനുകൾ കുഞ്ഞുങ്ങളിൽ ഓട്ടിസം ഉണ്ടാക്കുന്നു എന്നതായിരുന്നു വേക്ക്ഫീൽഡ് സ്ഥാപിക്കാൻ ശ്രമിച്ചത്.
2010ൽ ആ ലേഖനം ലാൻസെറ്റ് പിൻവലിക്കുകയും, വേക്ക്ഫീൽഡിനു പ്രാക്ടീസ് ചെയ്യാനുള്ള ലൈസൻസ് നഷ്ടപ്പെടുകയും ചെയ്തു.
കഴിഞ്ഞ നൂറുവർഷത്തിനുള്ളിൽ ഏറ്റവും കൂടുതൽ ദോഷം ചെയ്ത വൈദ്യശാസ്ത്ര തട്ടിപ്പ് (Most damaging medical hoax) എന്ന് ഇതിനെ വിശേഷിപ്പിക്കപ്പെട്ടിട്ടുണ്ട്.
എം.എം.ആർ വാക്സിനുകളിൽ ഉപയോഗിക്കുന്ന വൈറസുകളുടെ RNA ഓട്ടീസം ബാധിതരായ നിരവധി കൂട്ടികളുടെ ആമാശത്തിൽ കണ്ടെത്തിയതായി വേക്ക്ഫീൽഡ് അവകാശപ്പെട്ടു.
ഈ വാദം ഒരിക്കലും സ്ഥിരീകരിക്കപ്പെടുകയുണ്ടായില്ല.
ലാബറട്ടറിയിൽ പി.സി.അർ (polymerase chain reaction) പരിശോധന വേളയിൽ സംഭവിച്ച തകരാറുകൾ ആവാം ഇത്തരത്തിലുള്ള അനുമാനങ്ങളിലേക്ക് നയിച്ചത് എന്ന് എന്ന് പിന്നീട് തീരുമാനിക്കുകയുണ്ടായി.
തന്റെ വാദങ്ങൾ സ്ഥാപിക്കൻ വേക്ക്ഫീൾഡ് റിസൾട്ടുകളിൽ കൃതൃമം കാണിക്കുകയും, മനപ്പൂർവ്വം തെറ്റായ വ്യഖ്യാനം നൽകുകയുമായിരുന്നെന്ന് ബ്രിട്ടീഷ് മെഡിക്കൽ ജർണലും, സൺഡേ ടൈംസ് പത്രവും 2009 ൽ റിപ്പോർട്ട് ചെയ്തിരുന്നു.
വേക്ക്ഫീൽഡിന്റെ ലേഖനം ഉയർത്തിയ അകാരണമായ ഭീതി ലക്ഷ കണക്കിനു കുഞ്ഞുങ്ങൾക്ക് വാക്സിനേഷൻ എടുക്കാതിരിക്കാൻ കാരണമായതായും, ഓട്ടിസത്തിന്റെ യഥാർഥ കാരണങ്ങളിൽ നിന്നും ശ്രദ്ധയും ഗവേഷണ ഫണ്ടും വഴിമാറിപോകാൻ ഇടയായതായും നിരീക്ഷിക്കപ്പെട്ടിട്ടുണ്ട്.
തയോമെർസാൽ (Thiomersal)
തയോമെർസാൽ.
മൾട്ടി ഡോസ് വയലുകളിൽ (vials) വ്യാപകമായി ഉപയോഗിച്ചുവന്നിരുന്ന ഒരു സംരക്ഷകപദാർതഥമാണ് (preservative) തയോമർസാൽ.
ഈതയിൽ മെർക്കുറി അടങ്ങിയിരിക്കുന്ന ഈ പദാർത്ഥം നാഡീവ്യൂഹത്തെ ഹനിക്കുമെന്നായിരുന്നു വാക്സിൻ വിരുദ്ധരുടെ വാദം.
ഈ ആശങ്കൾക്ക് ലഭിച്ച പ്രചാരത്തിന്റെ ഫലമായി തയോംർസാൽ എല്ലാ വാക്സിനുകളിൽ നിന്നും നീക്കം ചെയ്യപ്പെടുകയുണ്ടായി.
അതിനു ശേഷവും ഓട്ടിസം നിരക്കിൽ കുറവ് വന്നിട്ടില്ല എന്നത് തയോമെർസാൽ വാദം അടിസ്ഥാനമില്ലാത്തതാണ് എന്നതിനു തെളിവാകുന്നു.
വാക്സിൻ ഓവർലോഡ്
അനവധി രോഗങ്ങൾക്കെതിരെയുള്ള നിരവധി വാക്സിനുകൾ ചുരുങ്ങിയ കാലയളവിനുള്ളിൽ നൽകപ്പെടുന്നതിനാൽ, കുഞ്ഞുങ്ങളുടെ ശരീരത്തിനു ഇത് താങ്ങാൻ ആവില്ലെന്നും ശിശുക്കളുടെ പ്രതിരോധ വ്യൂഹത്തെ അത് ക്ഷയിപ്പിക്കുമെന്ന വാദമാണ് ഓവർലോഡ് വ്യക്താക്കൾ ഉന്നയിക്കുന്നത്.
എന്നാൽ നിരവധി രോഗപ്രതിരോധ വാക്സിനുകൾ ഒരേ സമയം നൽകുന്നത് കാര്യക്ഷമതെയെ തെല്ലും ബാധിക്കുന്നില്ല എന്നത് ആവർത്തിച്ച് പഠനങ്ങൾ തെളിയിച്ചു കൊണ്ടിരിക്കുന്നു.
അലുമിനിയം പദാർത്ഥങ്ങൾ
അടങ്ങിയിരിക്കുന്നതിനാൽ അവ ഓട്ടിസത്തിനു വഴിയൊരുക്കുന്നു എന്നതാണ് അടിസ്ഥാനമില്ലാത്ത മറ്റൊരു ആരോപണം.
യാതൊരു ശാസ്ത്രമൂല്യമോ , ധാർമ്മികതയൊ പുലർത്താത്ത ഒന്ന് രണ്ട് പ്രസിദ്ധീകരണങ്ങളിൽ വന്നതായി പ്രചർക്കുന്ന ചില ലേഖനങ്ങളാണ് പഠനങ്ങളായി വാക്സിൻ വിരുദ്ധർ ഉന്നയിക്കുന്നത്.
താരപരിവേഷം
രാഷ്ട്രീയക്കാരും , സിനിമതാരങ്ങളുമായ നിരവധിപേർ വാക്സിൻ-ഓട്ടിസ വിവാദത്തിൽ പങ്കു ചേർന്ന് ആശങ്കകൾ  പരസ്യമായി വെളിപ്പെടുത്തുകയും, പുസ്തകങ്ങൾ രചിക്കുക പോലുമുണ്ടായി.
ജെന്നി മക്കാർത്തി- മോഡൽ , സിനിമാനടി.
ക്രിസ്റ്റിൻ കവല്ലാരി- സിനിമ/ടെലിവിഷം താരം, ഫാഷൻ ഡിസൈനർ ടോണി ബ്രാക്സ്റ്റ്ൺ- ഗായിക, ഗാനരചിതാവ്, നടി റോബർട്ട് ഡി നൈറൊ - നടൻ റോബർട്ട് കെന്നഡി ജൂനിയർ- വാക്സിൻ വിരുദ്ധ വാദി, നിഗൂഡതാവാദി, അഭിഭാഷകൻ ബിൽ മാർ - ടെലിവിഷൻ ഹാസ്യാവതാരകൻ.
വാക്സിനാൽ തടയാൻ കഴിയുന്ന രോഗം ഇംഗ്ലീഷ് വിലാസം https://ml.wikipedia.org/wiki/Vaccine-preventable_diseases ഒരു കുട്ടിക്ക് പോളിയോ പ്രതിരോധ തുള്ളിമരുന്ന് നൽകുന്നു
ഫലപ്രദമായ പ്രതിരോധ വാക്സിൻ നിലവിലുള്ള പകർച്ചവ്യാധിയാണ് വാക്സിനാൽ തടയാൻ കഴിയുന്ന രോഗം എന്നറിയപ്പെടുന്നത്.
ഒരു വ്യക്തി ഇത്തരമൊരു രോഗം ബാധിച്ച്   മരിക്കുകയാണെങ്കിൽ, അത്തരം മരണം വാക്സിൻ കൊണ്ട് തടയാൻ കഴിയുന്ന മരണമായി കണക്കാക്കപ്പെടുന്നു.
ലോകാരോഗ്യ സംഘടന (ഡബ്ല്യുഎച്ച്ഒ) കണ്ടെത്തിയ ഏറ്റവും സാധാരണവും ഗുരുതരവുമായ വാക്സിൻ-തടയാൻ കഴിയുന്ന രോഗങ്ങൾ ഡിഫ്തീരിയ , ഹീമോഫിലസ് ഇൻഫ്ലുവൻസ , ഹെപ്പറ്റൈറ്റിസ് ബി , മീസിൽസ് , മെനിഞ്ചൈറ്റിസ് , മം‌പ്സ് , പെർട്ടുസിസ് , പോളിയോമൈലിറ്റിസ് , റുബെല്ല , ടെറ്റനസ് , ക്ഷയം , മഞ്ഞ പനി എന്നിവയാണ്.
വാക്സിനേഷൻ തടയാൻ കഴിയുന്ന 27 അണുബാധകളെ തടയുന്നതിനോ നിയന്ത്രിക്കുന്നതിനോ സംഭാവന ചെയ്യുന്നതിന് ലൈസൻസുള്ള വാക്സിനുകൾ ലഭ്യമാണെന്ന് ലോകാരോഗ്യ സംഘടന റിപ്പോർട്ട് ചെയ്യുന്നു.
വാക്സിനേഷൻ ഓരോ വർഷവും 25 ദശലക്ഷം മരണങ്ങളെ തടയുന്നുവെന്ന് 2012 ൽ ലോകാരോഗ്യ സംഘടന കണക്കാക്കി.
100% പ്രതിരോധ കുത്തിവയ്പ്പും വാക്സിനുകളുടെ 100% ഫലപ്രാപ്തിയും ഉപയോഗിച്ച്, കൊച്ചുകുട്ടികൾക്കിടയിലെ ഏഴ് മരണങ്ങളിൽ ഒന്ന് തടയാൻ കഴിയും.
ലോകാരോഗ്യസംഘടന വാക്സിനേഷൻ നിരീക്ഷിച്ച് അവയുടെ സുരക്ഷയും ഫലപ്രാപ്തിയും ഉറപ്പുവരുത്തി വാക്സിനുകൾ മൂലം തടയാവുന്ന രോഗങ്ങളെ  നിയന്ത്രിക്കുകയും മരണം കുറയ്ക്കുകയും ചെയ്യുന്നു.
വാക്സിനാൽ തടയാൻ കഴിയുന്ന മരണങ്ങൾ സാധാരണഗതിയിൽ സംഭവിക്കുന്നത് സമയബന്ധിതമായി വാക്സിൻ ലഭ്യമാവാത്തതിനാലാണ്.
ഇത് സാമ്പത്തിക പരിമിതികൾ മൂലമോ വാക്സിൻ ലഭ്യമല്ലാത്തത് മൂലമോ ആവാം.
കഠിനമായ അലർജിയോ രോഗപ്രതിരോധ ശേഷി ഇല്ലായ്മയോ മൂലം ചില ആളുകൾക്ക്   വാക്സിൻ പ്രയോജനപ്പെടാതെയിരിക്കാം.
ഓരോ രാജ്യവും സ്വന്തം പ്രദേശത്തെ സാധാരണ രോഗങ്ങളെയും ആരോഗ്യ സംരക്ഷണ മുൻഗണനകളെയും അടിസ്ഥാനമാക്കി രോഗപ്രതിരോധ ശുപാർശകൾ നടത്തുന്നു.
ഒരു രാജ്യത്ത് ഒരു വാക്സിനാൽ തടയാൻ കഴിയുന്ന രോഗം അസാധാരണമാണെങ്കിൽ, ആ രാജ്യത്ത് താമസിക്കുന്നവർക്കെല്ലാം അതിനെതിരെ വാക്സിൻ ലഭിക്കാൻ സാധ്യതയില്ല.
ഉദാഹരണത്തിന്, കാനഡയിലെയും അമേരിക്കയിലെയും നിവാസികൾക്ക് പതിവായി മഞ്ഞപ്പനിക്കെതിരായ വാക്സിനുകൾ ലഭിക്കുന്നില്ല.
ഇവർ, ഇത് മഞ്ഞപ്പനി സാധ്യതയുള്ള പ്രദേശങ്ങളിലേക്ക് യാത്ര ചെയ്യുകയാണെങ്കിൽ  അണുബാധയ്ക്ക് ഇരയാകുന്നു.
വാക്സിൻ-തടയാൻ കഴിയുന്ന രോഗങ്ങളുടെ പട്ടിക
വാക്സിനുകൾ ലഭ്യമായ 29 രോഗങ്ങളുടെ ലോകാരോഗ്യ സംഘടനയുടെ പട്ടിക.
കോളറ കൊവിഡ്-19 ഡെങ്കിപ്പനി ഡിഫ്തീരിയ എബോളവൈറസ് ഹീമോഫിലസ് ഇൻഫ്ലുവൻസ തരം b ഹെപ്പറ്റൈറ്റിസ് എ മഞ്ഞപിത്തം ഹെപ്പറ്റൈറ്റിസ് ഇ ഹ്യൂമൻ പാപ്പിലോമ വൈറസ് അണുബാധ ഇൻഫ്ലുവൻസ ജാപ്പനീസ് എൻസെഫലൈറ്റിസ് മലേറിയ മീസിൽസ് മെനിംഗോകോക്കൽ രോഗം മം‌പ്സ് ന്യുമോകോക്കൽ രോഗം പെർട്ടുസിസ് പോളിയോമൈലിറ്റിസ് റാബിസ് റോട്ടവൈറസ് ഗ്യാസ്ട്രോഎന്ററിറ്റിസ് റുബെല്ല ടെറ്റനസ് ടിക്ക്- എൻസെഫലൈറ്റിസ് ക്ഷയം ടൈഫോയ്ഡ് പനി വേരിസെല്ല മഞ്ഞപ്പിത്തം ഷിംഗിൾസ് (ഹെർപ്പസ് സോസ്റ്റർ) മനുഷ്യരല്ലാത്തവരിൽ ഉപയോഗിക്കുന്നു ബോർഡെറ്റെല്ല കാനൻ ഡിസ്റ്റെംപർ കനൈൻ ഇൻഫ്ലുവൻസ കനൈൻ പർവോവൈറസ് ക്ലമീഡിയ ഫെലൈൻ കാലിസിവൈറസ് ഫെലൈൻ ഡിസ്റ്റെംപർ ഫെലൈൻ രക്താർബുദം ഫെലൈൻ വൈറൽ റിനോട്രോചൈറ്റിസ് ലെപ്റ്റോസ്പിറോസിസ് ലൈം രോഗം അവലംബം
വാക്സിനിയം മെമ്പ്രാനേഷ്യം ഇംഗ്ലീഷ് വിലാസം https://ml.wikipedia.org/wiki/Vaccinium_membranaceum
വാക്സിനിയം മെമ്പ്രാനേഷ്യം (Vaccinium membranaceum) സാധാരണ ഹക്കിൾബെറി എന്നറിയപ്പെടുന്ന വാക്സിനിയം ഗ്രൂപ്പിലെ ഒരു സ്പീഷിസ് ആണ്.
തിൻലീഫ് ഹക്കിൾബെറി, റ്റാൾ ഹക്കിൾബെറി, ബിഗ് ഹക്കിൾബെറി, മൗണ്ടെയ്ൻ ഹക്കിൾബെറി, സ്ക്വർ ട്വിഗ് ബ്ലൂബെറി, "ബ്ലാക്ക് ഹക്കിൾബെറി" എന്നിവ ഇവയുടെ സാധാരണനാമങ്ങളാണ്.
വാക്സിനിയം മെമ്പ്രാനേഷ്യം പടിഞ്ഞാറൻ വടക്കേ അമേരിക്ക , തെക്കൻ അലാസ്ക , യുകോൺ , വടക്കുപടിഞ്ഞാറൻ ടെറിറ്ററീസ് എന്നിവ തൊട്ട് വടക്കു വരെയുള്ള യൂകോണിലും വടക്കൻ കാലിഫോർണിയൻ പർവ്വതനിരകളിലും ഇവ വ്യാപിച്ചിട്ടുണ്ട്.
പടിഞ്ഞാറ് പസഫിക് മഹാസമുദ്രത്തിനു തൊട്ടുതാഴെയായിട്ടുള്ള റോക്കി മലനിരകളിലും കറുത്ത കുന്നുകളിലും ഈ സസ്യം കാണപ്പെടുന്നു.
അരിസോണ , നോർത്ത് ഡക്കോട്ട , മിനസോട്ട , മിഷിഗൺ , ഒണ്ടാരിയോ എന്നിവിടങ്ങളിൽ ഈ ഇനം ഒറ്റപ്പെട്ടതായി  കണ്ടെത്തിയിട്ടുണ്ട്.
ഇതും കാണുക Gaylussacia baccata — with "black huckleberry" as its common name also.
അവലംബം ബാഹ്യ ലിങ്കുകൾ Vaccinium membranaceum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Jepson Manual Treatment of Vaccinium membranaceum United States Department of Agriculture Plants Profile for Vaccinium membranaceum Washington Burke Museum, University of Washington Archived 2009-01-16 at the Wayback Machine .
Vaccinium membranaceum — Calphotos Photo gallery, University of California photo of herbarium specimen at Missouri Botanical Garden, collected in Oregon in 2006
വാക്സിനേഷനുമായി ബന്ധപ്പെട്ട അബദ്ധധാരണകൾ ഇംഗ്ലീഷ് വിലാസം https://ml.wikipedia.org/wiki/Misinformation_related_to_vaccination
പ്രതിരോധ കുത്തിവയ്പ്പുമായി ബന്ധപ്പെട്ട തെറ്റായ വിവരങ്ങൾ സമൂഹമാധ്യമങ്ങളിലും മറ്റ് മീഡിയകളിലും ധാരാളമായി പ്രചരിക്കുന്നുണ്ട്.
തെറ്റായ വിവരങ്ങളും ഗൂഢാലോചന സിദ്ധാന്തങ്ങളും പൊതുജനങ്ങൾ മാത്രമല്ല സെലിബ്രിറ്റികൾ പോലും പ്രചരിപ്പിക്കാറുണ്ട്.
വാക്സിനേഷനുമായി ബന്ധപ്പെട്ട തെറ്റായ വിവരങ്ങൾ വിശ്വസിച്ച് പലരും വാക്സിൻ എടുക്കാൻ മടിക്കും, അതുവഴി രോഗം പൊട്ടിപ്പുറപ്പെടും.
വാക്സിനേഷനെതിരായ എതിർപ്പ് നൂറ്റാണ്ടുകളായി നിലനിൽക്കുന്നുണ്ടെങ്കിലും, വാക്സിനുമായി ബന്ധപ്പെട്ട തെറ്റായ വിവരങ്ങൾ പ്രചരിപ്പിക്കുന്നതിന് ഇന്റർനെറ്റും സമൂഹമാദ്ധ്യമങ്ങളും അടുത്തിടെ വ്യാപകമായി ഉപയോഗിക്കുന്നു.
വാക്സിനുകളുമായി ബന്ധപ്പെട്ട അടിസ്ഥാനരഹിതമായ സുരക്ഷാ ആശങ്കകൾ പലപ്പോഴും ഇന്റർനെറ്റിൽ ശാസ്ത്രീയ വിവരങ്ങളായി അവതരിപ്പിക്കപ്പെടുന്നു.
റോയൽ സൊസൈറ്റി ഓഫ് പബ്ലിക് ഹെൽത്ത് നടത്തിയ സർവേയിൽ 5 വയസ്സിന് താഴെയുള്ള കുട്ടികളുടെ മാതാപിതാക്കളിൽ 50% ആളുകളും സോഷ്യൽ മീഡിയയിൽ പ്രതിരോധ കുത്തിവയ്പ്പുമായി ബന്ധപ്പെട്ട തെറ്റായ വിവരങ്ങൾ പതിവായി നേരിട്ടുവെന്ന് അഭിപ്രായപ്പെട്ടു.
ട്വിറ്ററിൽ വാക്സിൻ സുരക്ഷയുമായി ബന്ധപ്പെട്ട തെറ്റായ വിവരങ്ങൾ പ്രചരിപ്പിക്കുന്ന ബോട്ടുകൾ കണ്ടെത്തി.
ബോട്ടുകൾ ഉപയോക്താക്കളെ പോലെ പെരുമാറുന്നതിനാൽ അത് ആളുകൾ തന്നെയാണെന്ന തെറ്റിദ്ധാരണ പോലും സൃഷ്ടിക്കുന്നു.
ബോട്ടുകൾ സൃഷ്ടിച്ച അക്കൗണ്ടുകൾ അവരുടെ വരുമാനം വർദ്ധിപ്പിക്കുന്നതിനും ഉപയോക്താക്കളെ മാൽവെയറുകളിലേക്ക് എത്തിക്കുന്നതിനും വാക്സിനേഷൻ വിരുദ്ധ കഥകളെ ക്ലിക്ക്ബെയ്റ്റായി ഉപയോഗിക്കുന്നു.
ബദൽ വൈദ്യത്തിലോ ഗൂഢാലോചന സിദ്ധാന്തങ്ങളിലോ താൽപ്പര്യമുള്ള വ്യക്തികളെ വാക്സിൻ വിരുദ്ധ സമൂഹം ആകർഷിക്കുന്നുവെന്ന് ഒരു വിശകലനം വെളിപ്പെടുത്തുന്നു.
വാക്സിനെക്കുറിച്ചു തെറ്റായ വിവരങ്ങൾ പ്രചരിപ്പിക്കുന്നത് സാമ്പത്തിക നഷ്ടത്തിലേക്കും നയിച്ചേക്കാം, സോഷ്യൽ മീഡിയയിലെ പോസ്റ്റുകൾ സംഭാവന ആവശ്യപ്പെടുകയോ വാക്സിനേഷൻ വിരുദ്ധ കാരണങ്ങളാൽ ധനസമാഹരണം നടത്തുകയോ ചെയ്യാം.
തെറ്റായ വിവരങ്ങളുടെ പട്ടിക
ലോകാരോഗ്യ സംഘടന വാക്സിനുമായി ബന്ധപ്പെട്ട തെറ്റായ വിവരങ്ങൾ അഞ്ച് വിഭാഗങ്ങൾ ആയി തിരിച്ചിട്ടുണ്ട്.
രോഗ ഭീഷണി (വാക്സിൻ കൊണ്ട് തടയാൻ കഴിയുന്ന രോഗങ്ങൾ നിരുപദ്രവകരമാണ്), വിശ്വാസം (വാക്സിനുകൾ നൽകുന്ന ആരോഗ്യ സംരക്ഷണ അധികാരികളുടെ വിശ്വാസ്യതയെ ചോദ്യം ചെയ്യുന്നു), ബദൽ മാർഗ്ഗങ്ങൾ (വാക്സിനേഷന് ബദലായ മറ്റ് മരുന്നുകൾ പോലുള്ളവ), ഫലപ്രാപ്തി (വാക്സിനുകൾ പ്രവർത്തിക്കുന്നില്ല) സുരക്ഷ (വാക്സിനുകൾക്ക് ആനുകൂല്യങ്ങളേക്കാൾ കൂടുതൽ അപകടസാധ്യതകളുണ്ട്) എന്നിവയാണ് അവ.
കുത്തിവയ്പ്പ് രോഗങ്ങൾക്ക് കാരണമാകുന്നു വാക്സിനുകൾ ഓട്ടിസത്തിന് കാരണമാകുന്നു : വാക്സിനുകളും ഓട്ടിസവും തമ്മിൽ യാതൊരു ബന്ധവുമില്ലെന്നതാണ് ശാസ്ത്രീയമായ അഭിപ്രായ സമന്വയം.
തയോമെർസൽ ഉൾപ്പെടെയുള്ള വാക്സിനുകളിലെ ഘടകങ്ങളൊന്നും ഓട്ടിസത്തിന് കാരണമാകുമെന്ന് കണ്ടെത്തിയിട്ടില്ല.
ഒരാൾക്ക് പ്രതിരോധ കുത്തിവയ്പ് നൽകിയ അതേ രോഗം ഉണ്ടാകാൻ വാക്സിനുകൾ കാരണമാകും: സമ്പൂർണ്ണ രോഗത്തിന് കാരണമാകുന്ന വാക്സിന് സാധ്യത വളരെ കുറവാണ്.
പരമ്പരാഗത വാക്സിനുകൾ വൈറസിൻ്റെ ശക്തി ഇല്ലാതാക്കിയോ നിർജ്ജീവമാക്കിയോ നിർമ്മിക്കുന്നതാണ് അതിനാൽ അവ മൂലം രോഗം വരില്ല, അതേ പോലെ എം‌ആർ‌എൻ‌എ വാക്സിനുകൾ‌ പോലുള്ള പുതിയ സാങ്കേതികവിദ്യകളിൽ‌ വാക്‌സിനിൽ‌ വൈറസ് പോലും അടങ്ങിയിട്ടില്ല.
വാക്സിനുകൾ ദോഷകരമായ പാർശ്വഫലങ്ങൾക്കും മരണത്തിനും കാരണമാകുന്നു : വാക്സിനുകൾ വളരെ സുരക്ഷിതമാണ്.
കുത്തിവയ്പ്പിനു ശേഷമുള്ള മിക്ക പ്രതികൂല സംഭവങ്ങളും ലഘുവും താൽക്കാലികവുമാണ്, തൊണ്ടവേദന അല്ലെങ്കിൽ മിതമായ പനി പോലുള്ളവ, വാക്സിനേഷനുശേഷം പാരസെറ്റമോൾ എടുക്കുന്നതിലൂടെ നിയന്ത്രിക്കാം.
പ്രതിരോധ കുത്തിവയ്പ്പിനുള്ള ഇതര മാർഗ്ഗങ്ങൾ
ചിലർ വാക്സിനേഷന് പകരമായി പൂരകമോ ബദൽ മരുന്നോ നിർദ്ദേശിച്ചേക്കാം.
ഈ വിവരണത്തിൽ വിശ്വസിക്കുന്നവർ വാക്സിനുകളെ 'വിഷവും മായം ചേർക്കലും' ആയി കാണുന്നു, വാക്സിന് പകരം നിർദ്ദേശിക്കുന്ന ഇതര 'പ്രകൃതി' രീതികൾ സുരക്ഷിതവും ഫലപ്രദവുമാണെന്ന് അവകാശപ്പെടുന്നു.
പ്രതിരോധ കുത്തിവയ്പ്പിനുള്ള ഇതര പരിഹാരങ്ങളായി പ്രചരിക്കുന്ന ചില തെറ്റായ വിവരങ്ങൾ ഇവയാണ്: തൈര് കഴിക്കുന്നത് മനുഷ്യ പാപ്പിലോമ വൈറസിനെ സുഖപ്പെടുത്തുന്നു: ഏതെങ്കിലും പ്രകൃതിദത്ത ഉൽപ്പന്നം കഴിക്കുന്നത് എച്ച്പിവി തടയുകയോ സുഖപ്പെടുത്തുകയോ ചെയ്യില്ല.
അഞ്ചാംപനിയിൽ നിന്ന് സംരക്ഷിക്കുന്നതിനുള്ള ഒരു ബദലായി ഹോമിയോപ്പതി ഉപയോഗിക്കാം: അഞ്ചാംപനി തടയുന്നതിനെതിരെ ഹോമിയോപ്പതി ഫലപ്രദമല്ലെന്ന് തെളിഞ്ഞു.
വാക്സിനേഷൻ വംശഹത്യയ്ക്കായി ഉപയോഗിക്കുന്നു
ബിൽ ഗേറ്റ്സിനെ തെറ്റായി ഉദ്ധരിച്ചുകൊണ്ട് 2011 ൽ ഭൂമിയിൽ നിന്നും മനുഷ്യരെ "ഇല്ലാതാക്കാൻ" നിർബന്ധിത വാക്സിനേഷൻ ഉപയോഗിക്കുന്നുവെന്ന തെറ്റായ വിവരം പ്രചരിച്ചിരുന്നു.
വാക്സിനുകൾ ജനിതക വസ്തുക്കളിൽ ഇടപെടുകയും മനുഷ്യ ഡിഎൻ‌എയിൽ മാറ്റം വരുത്തുകയും ചെയ്യുന്നുവെന്നും തെറ്റായി അവകാശപ്പെടുന്നു.
വാക്സിൻ ഘടകങ്ങളിൽ നിരോധിത അഡിറ്റീവുകൾ അടങ്ങിയിരിക്കുന്നു
തയോമെർസൽ, അലുമിനിയം തുടങ്ങിയ വാക്സിനുകളിലെ ഘടകങ്ങൾ ആരോഗ്യത്തിന് ഹാനികരമാണെന്ന് വാക്സിൻ വിരുദ്ധർ പ്രചരിപ്പിക്കുന്നു.
വാക്സിനുകളിൽ നിരുപദ്രവകരമായ ഘടകമാണ് തിയോമെർസൽ, ഇത് കാരണം പ്രതികൂല ഫലങ്ങൾ ഒന്നും തന്നെയില്ല.
അലുമിനിയം വാക്സിനിൽ ഒരു അനുബന്ധമായി ഉൾപ്പെടുത്തിയിട്ടുണ്ട്, എന്നാൽ ഇത് വലിയ അളവിൽ പോലും വിഷാംശം കുറവായ വസ്തുവാണ്.
ചില വാക്സിനുകളിൽ ഫോർമാൽഡിഹൈഡ് ഉണ്ടെങ്കിലും വളരെ കുറഞ്ഞ അളവിലാണ് ഉള്ളത് എന്നതിനാൽ നിരുപദ്രവകരമാണ്.
COVID-19 വാക്സിനുകളിൽ ഹറാം ആയ ഘടകങ്ങൾ അടങ്ങിയിരിക്കുന്നതായി മുസ്‌ലിം സമുദായങ്ങളിൽ പ്രചരിപ്പിക്കപ്പെട്ടു.
വാക്സിനുകൾ സർക്കാർ / ഫാർമസ്യൂട്ടിക്കൽ ഗൂഢാലോചനയുടെ ഭാഗമാണ്
ഫാർമസ്യൂട്ടിക്കൽ കമ്പനികൾ ദുഷിച്ച ആവശ്യങ്ങൾക്കായും പൊതുനന്മയ്‌ക്കെതിരായും പ്രവർത്തിക്കുന്നുവെന്ന ബിഗ് ഫാർമ ഗൂഢാലോചന സിദ്ധാന്തം വാക്സിനേഷന്റെ പശ്ചാത്തലത്തിൽ ഉപയോഗിക്കുന്നു.
വാക്സിൻ കൊണ്ട് തടയാൻ കഴിയുന്ന രോഗങ്ങൾ നിരുപദ്രവകരമാണ്
അഞ്ചാംപനി പോലുള്ള വാക്‌സിൻ തടയാൻ കഴിയുന്ന രോഗങ്ങൾ നിരുപദ്രവകരമാണെന്ന തെറ്റിദ്ധാരണയുണ്ട്.
എന്നിരുന്നാലും, അഞ്ചാംപനി ഗുരുതരമായ രോഗമായി തുടരുന്നു, ഇത് കടുത്ത സങ്കീർണതകൾക്കോ മരണത്തിനോ കാരണമാകും.
അഞ്ചാംപനി പ്രതിരോധിക്കാനുള്ള ഏക മാർഗ്ഗം പ്രതിരോധ കുത്തിവയ്പ്പാണ്.
വ്യക്തിപരമായ സംഭവവികാസങ്ങൾ
വാക്സിനേഷനെക്കുറിച്ച് വ്യക്തിപരമായ സംഭവവികാസങ്ങളും തെറ്റായ കഥകളും ചിലപ്പോൾ പ്രചരിപ്പിക്കപ്പെടുന്നു.
COVID-19 വാക്സിനേഷൻ മൂലമാണ് ആളുകൾ മരിച്ചതെന്ന തെറ്റായ വിവരങ്ങളും പ്രചരിപ്പിക്കപ്പെടാറുണ്ട്.
വാക്സിൻ കൊണ്ട് തടയാൻ കഴിയുന്ന രോഗങ്ങൾ ഇല്ലാതാക്കിയിട്ടുണ്ട്
വാക്സിനേഷൻ മൂലം തടയാൻ കഴിയുന്ന മിക്ക രോഗങ്ങളും കുറയ്ക്കാൻ കുത്തിവയ്പ്പ് സഹായിക്കാറുണ്ട് (ഉദാ അഫ്ഗാനിസ്ഥാനും പാക്കിസ്ഥാനും ഒഴികെയുള്ള എല്ലാ രാജ്യങ്ങളിലും പോളിയോ നിർമാർജനം ചെയ്യപ്പെട്ടു).
എന്നിരുന്നാലും, ചിലത് ഇപ്പോഴും ലോകത്തിന്റെ ചില ഭാഗങ്ങളിൽ പകർച്ചവ്യാധികൾക്ക് കാരണമാകുന്നു.
രോഗം ബാധിച്ച ജനസംഖ്യ പ്രതിരോധ കുത്തിവയ്പ്പിലൂടെ സംരക്ഷിക്കപ്പെടുന്നില്ലെങ്കിൽ, രോഗം വേഗത്തിൽ രാജ്യത്ത് നിന്ന് മറ്റ് രാജ്യങ്ങളിലേക്ക് പടരും.
വാക്സിനുകൾ വ്യക്തിയെ സംരക്ഷിക്കുക മാത്രമല്ല, ജനസംഖ്യയിൽ ആവശ്യത്തിന് ആളുകൾ വാക്സിൻ എടുത്തിട്ടുണ്ടെങ്കിൽ ഹെർഡ് ഇമ്മ്യൂണിറ്റിയിലൂടെ വാക്സിൻ എടുക്കാത്തവരുടെയും പ്രതിരോധശേഷി വർദ്ധിപ്പിക്കുന്നു.
മറ്റ് ഗൂഢാലോചന സിദ്ധാന്തങ്ങൾ
സോഷ്യൽ മീഡിയയിൽ പ്രചരിച്ച മറ്റ് ഗൂഢാലോചന സിദ്ധാന്തങ്ങളിൽ പോളിയോ ഒരു യഥാർത്ഥ രോഗമല്ല യഥാർത്ഥത്തിൽ രോഗലക്ഷണങ്ങൾ ഡി.ഡി.റ്റി.
വിഷബാധ മൂലമാണ്, പോളിയോ പോലുള്ള ലക്ഷണങ്ങൾ സൃഷ്ടിക്കുന്ന രാസവസ്തുക്കൾ നിറഞ്ഞ ബലൂണുകൾ നാസ പുറത്തിറക്കുന്നു, എന്നിങ്ങനെയുള്ള ഗൂഢാലോചന സിദ്ധാന്തങ്ങളുമുണ്ട്.
COVID-19 വാക്സിനേഷൻ സിറിഞ്ചുകളിൽ ഉൾപ്പെടുത്തിയിട്ടുള്ള (COVID വാക്സിനുകളിൽ മൈക്രോചിപ്പുകൾ അടങ്ങിയിട്ടില്ല) ഒരു മൈക്രോചിപ്പ് “ആരാണ് വാക്സിനേഷൻ എടുത്തിട്ടുള്ളത് എന്നതിനെക്കുറിച്ചുള്ള വിവരങ്ങൾ ഉദ്യോഗസ്ഥർക്ക് നൽകുമെന്ന്” ഫേസ്ബുക്കിൽ 8,300 ൽ കൂടുതൽ തവണ പങ്കിട്ട ഒരു വീഡിയോ തെറ്റായി അവകാശപ്പെട്ടു.
സോഷ്യൽ മീഡിയയിലും പല രാജ്യങ്ങളിലും വാക്സിനേഷൻ വിരുദ്ധ പ്രവർത്തനം വർദ്ധിച്ചുകൊണ്ടിരിക്കുകയാണ്.
വാക്സിനേഷനെക്കുറിച്ച് തെറ്റായ വിവരങ്ങൾ അടങ്ങിയ ഒരു വെബ്സൈറ്റ് 5-10 മിനിറ്റ് കാണുന്നത് വാക്സിൻ എടുക്കാനുള്ള ഒരു വ്യക്തിയുടെ ഉദ്ദേശ്യത്തെ കുറയ്ക്കുന്നുവെന്ന് ഗവേഷണങ്ങൾ തെളിയിച്ചിട്ടുണ്ട്.
2020 ലെ ഒരു പഠനത്തിൽ "ജനപ്രിയ സോഷ്യൽ മീഡിയ സൈറ്റുകളിലെ വാക്സിനുകളെക്കുറിച്ചുള്ള ഉള്ളടക്കത്തിന്റെ വലിയൊരു ഭാഗം വാക്സിനേഷൻ വിരുദ്ധ സന്ദേശങ്ങളാണെന്ന്" കണ്ടെത്തി.
സോഷ്യൽ മീഡിയയിൽ വാക്സിൻ വിരുദ്ധ ഗ്രൂപ്പുകളിൽ ചേരുന്നതും വാക്സിൻ സുരക്ഷയെക്കുറിച്ച് പരസ്യമായി സംശയം പ്രകടിപ്പിക്കുന്നതും തെറ്റായ വിവരങ്ങൾ പ്രചരിപ്പിക്കുന്നതും വാക്സിനേഷൻ കവറേജ് കുറയുന്നതും തമ്മിൽ ഗണ്യമായ ബന്ധമുണ്ടെന്നും ഇത് കണ്ടെത്തി.
2003 ൽ, പോളിയോ വാക്സിനുകളെക്കുറിച്ചുള്ള അഭ്യൂഹങ്ങൾ നൈജീരിയയിൽ വാക്സിൻ എടുക്കുന്നതിൽ ആളുകൾ മടിക്കാൻ കാരണമായി.
അതേത്തുടർന്ന് മൂന്ന് വർഷത്തിനിടെ രാജ്യത്ത് പോളിയോ കേസുകളുടെ എണ്ണത്തിൽ അഞ്ചിരട്ടി വർധനയുണ്ടായി.
2021 ലെ ഒരു പഠനത്തിൽ സോഷ്യൽ മീഡിയയിലെ COVID-19 വാക്സിനുകളെക്കുറിച്ചുള്ള തെറ്റായ വിവരങ്ങൾ തീർച്ചയായും വാക്സിൻ എടുക്കും എന്ന് ചിന്തിച്ചിരുന്നവരിൽ വാക്സിൻ ചെയ്യാനുള്ള ഉദ്ദേശ്യം കുറയാൻ കാരണമായെന്ന് കണ്ടെത്തി.
തെറ്റായ വിവരത്തിനെതിരായ നടപടികൾ
യുണൈറ്റഡ് സ്റ്റേറ്റ്സിലെ സെന്റർസ് ഫോർ ഡിസീസ് കൺട്രോൾ (സിഡിസി), യുണൈറ്റഡ് കിംഗ്ഡത്തിലെ നാഷണൽ ഹെൽത്ത് സർവീസ് (എൻ‌എച്ച്എസ്) തുടങ്ങി നിരവധി സർക്കാർ ഏജൻസികൾ വാക്‌സിനുമായി ബന്ധപ്പെട്ട തെറ്റായ വിവരങ്ങൾ പരിഹരിക്കുന്നതിനുള്ള വെബ്‌പേജുകൾ പുറത്തിറക്കിയിട്ടുണ്ട്.
വാക്സിനുമായി ബന്ധപ്പെട്ട തിരയലുകളിൽ വിശ്വസനീയമായ ഉറവിടങ്ങളിൽ നിന്ന് വിശ്വസനീയമായ വിവരങ്ങൾ മാത്രം മാത്രമേ നൽകൂ എന്ന് 2019 ൽ വെളിപ്പെടുത്തിയ പിന്ററെസ്റ്റ് ഇത്തരത്തിലുള്ള ആദ്യത്തെ സോഷ്യൽ മീഡിയ പ്ലാറ്റ്‌ഫോമുകളിൽ ഒന്നാണ്.
2020 ൽ ഫേസ്ബുക്ക് തങ്ങളുടെ പ്ലാറ്റ്‌ഫോമിൽ വാക്സിനേഷൻ വിരുദ്ധ പരസ്യങ്ങൾ അനുവദിക്കില്ലെന്ന് പ്രഖ്യാപിച്ചു.
പൊതുജനാരോഗ്യ പ്രചാരണങ്ങളിലൂടെ രോഗപ്രതിരോധ നിരക്ക് വർദ്ധിപ്പിക്കുന്നതിനായി ലോകാരോഗ്യ സംഘടനയിൽ നിന്നും യുണിസെഫിൽ നിന്നുമുള്ള പോസ്റ്റുകൾ ഉയർത്തുമെന്നും ഫേസ്ബുക്ക് അറിയിച്ചു.
ട്വിറ്റർ വാക്സിനേഷൻ വിരുദ്ധമോ അല്ലെങ്കിൽ കിംവദന്തികൾ അടങ്ങിയതോ ആയ ട്വീറ്റുകൾ ഒരു മുന്നറിയിപ്പ് ലേബൽ ഇടുമെന്ന് പ്രഖ്യാപിച്ചിരുന്നു.
വാക്‌സിനുമായി ബന്ധപ്പെട്ട വിവരങ്ങൾക്കായി തിരയുമ്പോൾ ആളുകളെ ഔദ്യോഗിക ആരോഗ്യ സ്രോതസുകളിലേക്ക് നയിക്കുമെന്ന് ടിക് ‌ടോക് പ്രഖ്യാപിച്ചു.
2020 ഡിസംബറോടെ, കൊറോണ വൈറസ് രോഗം 2019 മായി ബന്ധപ്പെട്ട തെറ്റായ വിവരങ്ങൾ അടങ്ങിയ 700,000 വീഡിയോകൾ യൂട്യൂബ് നീക്കംചെയ്തു.
വാക്സിൻ ചർച്ച നിരീക്ഷിക്കുന്ന, എന്നാൽ അതിൽ ഏർപ്പെടാത്ത നിശബ്ദ പ്രേക്ഷകരിൽ തെറ്റിദ്ധാരണകൾ ഉണ്ടാക്കാൻ സാധ്യത ഉള്ളതിനാൽ സയൻസ് കമ്മ്യൂണിക്കേറ്റർമാർ തെറ്റായ വിവരങ്ങൾ കണ്ടാൽ അവ തെറ്റാണെന്ന് പ്രചരിപ്പിക്കണമെന്ന് ഗവേഷണങ്ങൾ കാണിക്കുന്നു.
തെറ്റായ വിവരങ്ങൾക്ക് പ്രാധാന്യം നൽകാതിരിക്കാൻ വാക്സിനുമായി ബന്ധപ്പെട്ട തെറ്റായ വിവരങ്ങൾ കൃത്യമായി തന്നെ എഴുതണം.
പ്രേക്ഷകരുടെ വിശ്വാസത്തെയും മൂല്യവ്യവസ്ഥയെയും ബന്ധിപ്പിക്കുന്ന സ്റ്റോറികളുമായി ശാസ്ത്രീയ തെളിവുകൾ ജോടിയാക്കുന്നത് ഉപയോഗപ്രദമാണ്.
സോഷ്യൽ മീഡിയ കമ്പനികൾ അവരുടെ പ്ലാറ്റ്ഫോമുകളിൽ വാക്സിനെക്കുറിച്ചുള്ള തെറ്റായ വിവരങ്ങളുടെ സാന്നിധ്യം കുറയ്ക്കുന്നതിന് സമീപകാല നടപടികൾ സ്വീകരിച്ചിട്ടുണ്ടെങ്കിലും, തെറ്റായ വിവരങ്ങൾ നൽകിയ ഉപയോക്താക്കളും അവരുടെ സോഷ്യൽ ഗ്രൂപ്പുകളും ഇപ്പോഴും തുടരുന്നു.
തെറ്റായ വിവരങ്ങൾ ആവർത്തിച്ച് വായിച്ചിട്ടുള്ള ഈ വ്യക്തികൾ വാക്സിനുകളുടെ പ്രവർത്തനം, അപകടസാധ്യത, ഉദ്ദേശ്യം എന്നിവയെക്കുറിച്ചുള്ള തെറ്റായ വിവരങ്ങൾ വിശ്വസിച്ചിട്ടുണ്ടാകാം.
ഒരു വ്യക്തി എത്രത്തോളം തെറ്റായ വിവരങ്ങൾ കാണുന്നുവോ അത്രത്തോളം അത് അവരുടെ മനസ്സിൽ വേരൂന്നും എന്നതിനാൽ അതിന്റെ തിരുത്തൽ കൂടുതൽ ബുദ്ധിമുട്ടാണ്.
അതിനാൽ, വാക്സിൻ എടുക്കാൻ മടിക്കുന്ന വ്യക്തികൾ ഡോക്ടറുടെ ഓഫീസിലെത്തുമ്പോൾ, അവർക്ക് വാക്സിൻ നൽകാൻ ആവശ്യപ്പെട്ടാലും അത് നൽകാൻ ആരോഗ്യ പ്രവർത്തകർ വിഷമിക്കും.
തടയാൻ കഴിയുന്ന രോഗങ്ങൾക്കെതിരെ മനസ്സ് മാറ്റാനും സാമൂഹിക പ്രതിരോധശേഷി നിലനിർത്താനും അവർ ആഗ്രഹിക്കുന്നുവെങ്കിൽ, അവരുടെ മനസ്സും പെരുമാറ്റവും മാറ്റി വാക്സിന് അനുകൂലമാക്കുന്നതിന് മികച്ച ആശയവിനിമയ തന്ത്രങ്ങൾ ആവശ്യമാണ്.
ഈ പ്രശ്നത്തിന്റെ സങ്കീർണ്ണത കണക്കിലെടുക്കുമ്പോൾ, ഫലപ്രദമായ തെളിവുകൾ അടിസ്ഥാനമാക്കിയുള്ള തന്ത്രങ്ങൾ ഇനിയും തിരിച്ചറിയാനായിട്ടില്ല.
കുട്ടികൾക്ക് ആരോഗ്യപരമായ തീരുമാനങ്ങൾ എടുക്കുന്നതിൽ മാതാപിതാക്കൾക്കുള്ള ഇടപെടലുകൾ വളരെ പ്രധാനമാണ്.
അമേരിക്കൻ ഐക്യനാടുകളിൽ, മാതാപിതാക്കളുടെ സമ്മതപ്രകാരം, ജീവിതത്തിന്റെ ആദ്യ 18 വർഷങ്ങളിൽ കുറഞ്ഞത് 15 പ്രതിരോധ കുത്തിവയ്പ്പുകളെങ്കിലും എടുക്കണമെന്ന് സിഡിസി ശുപാർശ ചെയ്യുന്നു.
ഇതിൽ അഞ്ചാംപനി, മം‌പ്സ്, റുബെല്ല (എം‌എം‌ആർ) വാക്സിൻ ഉൾപ്പെടുന്നു.
എംഎംആർ വാക്സിനേഷൻ നിരക്ക് 90% ൽ താഴെയായ 15 യുഎസ് സംസ്ഥാനങ്ങളിൽ തെറ്റായ വിവരങ്ങൾ (ഉദാ: എം‌എം‌ആർ വാക്സിനെ ഓട്ടിസവുമായി തെറ്റായി ബന്ധിപ്പിച്ച ഗവേഷണവും സെലിബ്രിറ്റി സംഭവങ്ങളും) ഇപ്പോഴും രക്ഷാകർതൃ പെരുമാറ്റങ്ങളിൽ ശക്തമായ സ്വാധീനം ചെലുത്തുന്നുണ്ടെന്ന് തിരിച്ചറിഞ്ഞിട്ടുണ്ട്.
മാതാപിതാക്കൾക്കിടയിലെ തെറ്റായ വിവരങ്ങളെ പ്രതിരോധിക്കേണ്ടതിന്റെ ആവശ്യകത വ്യക്തമാണ്, പക്ഷേ മുന്നോട്ടുള്ള വഴി കണ്ടെത്താൻ ഗവേഷകർ ഇപ്പോഴും ശ്രമിച്ചുകൊണ്ടിരിക്കുന്നു.
വാക്സിൻ ഇംഗ്ലീഷ് വിലാസം https://ml.wikipedia.org/wiki/Vaccine ജോനാസ് സാക്ക് 1955-ൽ പോളിയോ വാക്സിൻ ഉണ്ടാക്കാൻ ഉപയോഗിച്ച കൾച്ചർ നിറഞ്ഞ രണ്ടു കുപ്പികളുമായി നിൽക്കുന്നു.
ഒരു നിശ്ചിത രോഗത്തിനെതിരേ ശരീരത്തിന്റെ പ്രതിരോധശേഷി വർദ്ധിപ്പിക്കുന്ന ജീവക്കൂട്ടിനെയാണ് വാക്സിൻ എന്നു പറയുന്നത്.
രോഗാണുക്കളെ നശിപ്പിക്കാൻ രോഗാണുക്കളെ തന്നെ ഉപയോഗിക്കുക എന്നതാണ് വാക്സിനേഷന്റെ തത്ത്വം.
രോഗാണുക്കൾക്കെതിരെ പ്രവർത്തിക്കാൻ ശേഷിയുള്ള ശ്വേത രക്താണുക്കളെ നേരത്തെ സജ്ജമാക്കുകയാണ് വാക്സിനേഷനിൽ ചെയ്യുന്നത്.
ആന്റിജനുകളുടെ സാന്നിധ്യം മനസ്സിലാക്കി അവയ്ക്കെതിരെ ഉത്തേജിതമാകുവാൻ ലിംഫോസൈറ്റുകൾക്ക് കഴിവുണ്ട്.
ജീവനുള്ളവയും ഇല്ലാത്തവയുമായ രോഗാണുക്കളെ വാക്സിനുകളായി ഉപയോഗപ്പെടുത്തുന്നുണ്ട്.
പേപ്പട്ടി വിഷബാധയ്കെതിരെയുള്ള റാബിസ് വാക്സിനുകൾ , പോളിയോ രോഗത്തിനതിരെയുള്ള സാൽക്ക് വാക്സിനുകൾ എന്നിവയിൽ മൃതങ്ങളായ അണുക്കളെയാണ് ഉപയോഗിക്കുന്നത്.
ക്ഷയരോഗത്തിനെതിരെയുള്ള ബി.സി.ജി കുത്തിവയ്പിന് ജീവനുള്ളതും നിർവീര്യമാക്കപ്പെട്ടതുമായ രോഗാണക്കളെ ഉപയോഗിക്കുന്നു.
വസൂരി രോഗബാധയ്കെതിരെ സജീവമായ ഗോവസൂരി രോഗാണുക്കളെയാണ് ഉപയോഗിച്ചിരുന്നത്.
ചില  വാക്സിനുകളിൽ രോഗാണുക്കൾ ഉൽപാദിപ്പിക്കുന്ന ടോക്സിനുകൾ നിർവീര്യമാക്കിയാണ് ഉപയോഗിക്കുന്നത്.
വാക്സിനുകളിൽ സാധാരണയായി രോഗകാരക ശേഷി ഇല്ലാതാക്കിയതോ നിർജ്ജീവമായതോ ആയ അണുകളൊ അവയിൽ നിന്ന് ഉരുത്തിരിഞ്ഞ ശുദ്ധീകരിച്ച ഉൽപ്പന്നങ്ങളോ അടങ്ങിയിട്ടുണ്ട്.
വ്യത്യസ്ത തന്ത്രങ്ങൾ ഉപയോഗിച്ച് നിർമ്മിക്കുന്ന നിരവധി തരം വാക്സിനുകൾ ഉപയോഗത്തിലുണ്ട്.
അറ്റെന്വേറ്റഡ് വാക്സിൻ
മാരകസ്വഭാവമുള്ള ഒരു രോഗകാരി സൂക്ഷ്മാണുവിനെ നിരുപദ്രവകരമാക്കി മാറ്റി നിർമ്മിക്കുന്ന വാക്സിനാണ് അറ്റെന്വേറ്റഡ് വാക്സിൻ അല്ലെങ്കിൽ ലൈവ് അറ്റെന്വേറ്റഡ് വാക്സിൻ എന്ന് അറിയപ്പെടുന്നത്.
ഇവയിൽ പലതും സജീവമായ വൈറസുകളാണ്, പക്ഷെ അവയുടെ രോഗമുണ്ടാക്കുന്ന വൈറസ് ഗുണങ്ങൾ ഇല്ലാതാക്കുന്ന സാഹചര്യങ്ങളിൽ വളർത്തിയെടുക്കുന്നു.
ഇത്തരം  മിക്ക വാക്സിനുകളും വൈറൽ ആണ്, ചിലത് ബാക്ടീരിയലും.
അഞ്ചാംപനി വാക്സിൻ , മുണ്ടിവീക്കം വാക്സിൻ , റുബെല്ല വാക്സിൻ , മഞ്ഞപ്പനി പ്രതിരോധമരുന്ന് , ചില ഇൻഫ്ലുവെൻസ വാക്സിൻ എന്നിവയാണ് ലൈവ് അറ്റൻ‌വേറ്റഡ് വാക്സിനുകളുടെ സാധാരണ ഉദാഹരണങ്ങൾ.
അറ്റന്വേറ്റഡ്  വാക്സിനുകൾക്ക് ഗുണങ്ങളും ദോഷങ്ങളുമുണ്ട്.
ദീർഘകാലം നിലനിൽക്കുന്ന ശക്തവും ഫലപ്രദവുമായ രോഗപ്രതിരോധ പ്രതികരണത്തെ ഉത്തേജിപ്പിക്കുന്നു എന്നതാണ് പ്രധാന ഗുണം.
അപൂർവ സന്ദർഭങ്ങളിൽ വൈറസ് അതിന്റെ  വൈൽഡ് രൂപത്തിലേക്ക് തിരിയുകയോ അല്ലെങ്കിൽ ഒരു പുതിയ സ്ട്രെയിൻ ആയി പരിവർത്തനം ചെയ്യുകയോ ചെയ്യുക വഴി രോഗകാരിയായി മാറാം.
നിർജ്ജീവ വാക്സിൻ
നിയന്ത്രിത സാഹചര്യങ്ങളിൽ കൾച്ചർ മീഡിയയിൽ വളർത്തി, രോഗം ഉണ്ടാക്കാനുള്ള ശേഷി ഇല്ലാതാക്കി നിർജ്ജീവമാക്കിയ വൈറസ് കണികകൾ, ബാക്ടീരിയകൾ അല്ലെങ്കിൽ മറ്റ് രോഗകാരികൾ എന്നിവ അടങ്ങിയ വാക്സിനാണ് നിർജ്ജീവ വാക്സിൻ എന്ന് അറിയപ്പെടുന്നത്.
ചൂട് അല്ലെങ്കിൽ ഫോർമാൽഡിഹൈഡ് പോലുള്ള രാസ, ഭൗതിക രീതികൾക്ക് പുറമേ, പോറിംഗ് എന്ന പുതിയ രീതിയും വൈറസ് നിർജ്ജീവമാക്കുന്നതിന് ഉപയോഗിക്കാം.
വൈറസ്, ബാക്ടീരിയ, ഫംഗസ് എന്നിവകളുടെ പുറന്തോടു പൊട്ടാത്ത വിധം അകത്തുള്ളതൊക്കെ വലിച്ചെടുത്തു വൃത്തിയാക്കുന്ന പ്രക്രിയയാണ് പോറിംഗ്.
ഐപിവി (പോളിയോ വാക്സിൻ), ഹെപ്പറ്റൈറ്റിസ് എ വാക്സിൻ, റാബിസ് വാക്സിൻ, മിക്ക ഇൻഫ്ലുവൻസ വാക്സിനുകളും എന്നിവ ഉദാഹരണങ്ങളാണ്.
റിവേഴ്സ് ജനറ്റിക്സ് രീതിയിൽ ഏവിയൻ ഫ്ലൂ വാക്സിൻ ഡെവലപ്പ്മെൻ്റ് ടോക്സോയിഡ്
സൂക്ഷ്മജീവികളേക്കാൾ രോഗത്തിന് കാരണമാകുന്ന നിഷ്ക്രിയ വിഷ സംയുക്തങ്ങളിൽ നിന്നാണ് ടോക്സോയ്ഡ് വാക്സിനുകൾ നിർമ്മിക്കുന്നത്.
ടോക്സോയ്ഡ് അടിസ്ഥാനമാക്കിയുള്ള വാക്സിനുകളുടെ ഉദാഹരണങ്ങളിൽ ടെറ്റനസ് , ഡിഫ്തീരിയ എന്നിവയുടെ വാക്സിനുകൾ ഉൾപ്പെടുന്നു.
എല്ലാ ടോക്സോയിഡുകളും മനുഷ്യർക്കുള്ളതല്ല;  ഉദാഹരണത്തിന്, റോട്ടിൽസ്നെക്ക് കടിയ്ക്കെതിരെ നായ്ക്കൾക്ക് സംരക്ഷണം നൽകാൻ ക്രോറ്റാലസ് അട്രോക്സ് ടോക്സോയ്ഡ് ഉപയോഗിക്കുന്നു.
സബ്യൂണിറ്റ് വാക്സിൻ
സബ്യൂണിറ്റ് വാക്സിൻ, ഒരു രോഗപ്രതിരോധ സംവിധാനത്തിലേക്ക് സജീവമോ നിർജ്ജീവമോ ആയ സൂക്ഷ്മജീവിയെ അവതരിപ്പിക്കുന്നതിനുപകരം അതിന്റെ ഒരു ഭാഗം ഉപയോഗിച്ച് രോഗപ്രതിരോധ പ്രതികരണം സൃഷ്ടിക്കുന്നു.
ഹെപ്പറ്റൈറ്റിസ് ബിക്കെതിരായ സബ്യൂണിറ്റ് വാക്സിൻ ഒരു ഉദാഹരണമാണ്, ഇതിൽ വൈറസിന്റെ ഉപരിതല പ്രോട്ടീനുകൾ മാത്രം ഉൾക്കൊള്ളുന്നു.
കൺജുഗേറ്റ് വാക്സിൻ
ചില ബാക്ടീരിയകൾക്ക് രോഗപ്രതിരോധ ശേഷി കുറവുള്ള പോളിസാക്രൈഡ് പുറം കോട്ട് ഉണ്ട്.
ഈ പുറം കോട്ടുകളെ പ്രോട്ടീനുകളുമായി (ഉദാ. ടോക്സിൻ) ബന്ധിപ്പിക്കുന്നതിലൂടെ, രോഗപ്രതിരോധ സംവിധാനം പോളിസാക്രറൈഡിനെ ഒരു പ്രോട്ടീൻ ആന്റിജനെപ്പോലെ തിരിച്ചറിയും.
ഹീമോഫിലസ് ഇൻഫ്ലുവൻസ ടൈപ്പ് ബി വാക്സിനിലാണ് ഈ സമീപനം ഉപയോഗിക്കുന്നത്.
വാക്സിൻ ആൻഡ് ഇൻഫെക്ഷിയസ് ഡിസീസ് ഓർഗനൈസേഷൻ ഇംഗ്ലീഷ് വിലാസം https://ml.wikipedia.org/wiki/Vaccine_and_Infectious_Disease_Organization
കാനഡ സർക്കാരിന്റെ സാമ്പത്തിക സഹായത്തോടെ പ്രവർത്തിക്കുന്ന സസ്‌കാച്ചെവൻ സർവകലാശാലയുടെ ഗവേഷണ സ്ഥാപനമാണ് വാക്സിൻ ആൻഡ് ഇൻഫെക്ഷിയസ് ഡിസീസ് ഓർഗനൈസേഷൻ-ഇന്റർനാഷണൽ വാക്സിൻ സെന്റർ (VIDO-InterVac).
കാനഡ സർക്കാർ, സസ്‌കാച്ചെവൻ സർക്കാർ, കന്നുകാലി വ്യവസായ കൗൺസിലുകൾ, ഏജൻസികൾ, ഫൗണ്ടേഷനുകൾ, മനുഷ്യ-മൃഗ ആരോഗ്യ കമ്പനികൾ എന്നിവയുടെ സാമ്പത്തിക സഹായത്തോടെ ഇത് പ്രവർത്തിക്കുന്നു.